Poštovani,

s velikim zadovoljstvom Vas obavještavamo da smo dobili projekt  **STEM bez** **barijera** te da započinjemo s provedbom istog. Ovaj projekt, koji smo zajedničkim trudom osmislili i pripremili, donijet će nove prilike za unapređenje STEM-a te osigurati pristupačnost novih znanja svima, a posebno djeci i to bez barijera.

Veselimo se novim radnim uspjesima i nastavku uspješne suradnje!

**Molimo Vas da na svojim internetskim stranicama stavite objavu o projektu:**

**IZNOS:**299.980,80 EUR

**SUFINANCIRANJE:** 100%,  (85% EU, 15% DRŽAVNI PRORAČUN)

**TRAJANJE:** 19.3.2025.-19.3.2028. , 3 GODINE

**PARTNERI:**

OBITELJSKI KOORDINATOR - UDRUGA ZA RANU INTERVENCIJU U DJETINJSTVU  Slavonski Brod

2. ZLATNI DANI-UDRUGA ZA POTICANJE RAZVOJA DJECE RANE I PREDŠKOLSKE DOBI Štitar

3. SVEUČILIŠTE U RIJECI - TEHNIČKI FAKULTET 46319717480 Ostala tijela javnog prava Rijeka

4. Dječji vrtić Krijesnica Jankovci

5. DJEČJI VRTIĆ VUKOVAR II Vukovar

6. Osnovna škola Julija Benešića Ilok

7. DJEČJI VRTIĆ VUKOVAR I

**CILJ PROJEKTA**: Kroz provedbu različitih izobrazbi, studijskih putovanja i sudjelovanja na sajmovima, ojačat ćemo kapacitete organizacija civilnog društva (OCD) za provedbu i širenje STEM obrazovanja. Cilj je osnažiti OCD-ove da aktivno promiču znanost, tehnologiju, inženjerstvo i matematiku među mladima. Kroz ovaj projekt, uključit ćemo preko 1000 djece kako bismo im približili STEM područje, potaknuli njihovu znatiželju i razvili ključne vještine za budućnost. Na taj način stvaramo temelje za obrazovanje budućih stručnjaka u ovim važnim područjima i doprinosimo razvoju društva u cjelini. Posebno, omogućit ćemo djeci s poteškoćama sudjelovanje u projektu korištenjem asistivne tehnologije što će im omogućiti inkluziju u društvu i druženje sa svojim vršnjacima.

**AKTIVNOSTI:**

1.1. Pohađanje izobrazbi vezanih uz unaprjeđenje kapaciteta za provođenje STEM aktivnosti među djecom i učenicima

1.2. Studijski posjeti (nacionalnim i inozemnim) organizacijama koje se bave inovativnim metodama prezentacije i približavanja STEM-a djeci i učenicima

1.3. Pohađanje sajmova/konferencija (nacionalnih i inozemnih) vezano uz nove metode učenja i prezentiranja STEM područja djeci i učenicima

2.1. Organizacija i provođenje izobrazbi od strane partnera. VU i/ili ZI, kojima se educiraju osobe koje su zaposlene/volonteri kod prijavitelja i/ili partnera OCD-a i OOI i koje su uključene u provođenje projektnih aktivnosti

2.2.Mentoriranje za provedbu projektnih aktivnosti s djecom i učenicima i nadgledanje provedbe kojima stručnjaci partnerskih VU i/ili ZI prenose znanja i vještine osobama koje su zaposlene/volonteri. kod prijavitelja i/ili partnera OCD-a i OOI i koje su uključeni u provođenje aktivnosti

3.2. Promocija STEM područja kroz održavanje radionica s djecom i učenicima

4.1. Promocija STEM područja na javnim mjestima

- Komunikacija i vidljivost

**CILJNE SKUPINE:**

Djeca (do početka obveznog osnovnog obrazovanja)

Učenici (osnovnog ili srednjoškolskog obrazovanja)

**REZULTATI**

- Provedeno 3 izobrazbe, 2 studijska putovanja i 1 konferencija u svrhu jačanje kapaciteta zaposlenika OCD-a prijavitelja i partnera za STEM aktivnosti. 15 zaposlenika steći će nova znanja i vještine.

- Provedeno 10 izobrazbi od strane zaposlenika tehničkog fakulteta u Rijeci za zaposlenike/volontere prijavitelja  i partnera koji će steći temeljita znanja o STEM obrazovanju, metodama poučavanja i primjeni tehnologije.

- Provedeno 10 mentoriranja za 5 osoba od strane zaposlenika tehničkog fakulteta u Rijeci za zaposlenike/volontere prijavitelja  i partnera

- Provedeno 375 radionica za 1050  djece i učenika

- Održano 36 javnih događanja za promociju STEM-a